Foto: O‘zPFL matbuot xizmati O‘zbekiston Kubogida 1/8 final o‘yinlari boshlandi. «Paxtakor» o‘z maydonida Oltiariqning «Iftixor» klubini qabul qilib, yirik hisobda g‘alaba qozondi. Toshkentliklarning uch nafar futbolchisi - Jasur Hakimov, Jasur Yaxshiboyev va Doston Ibrohimov dubl muallifi bo‘lishdi. Bu bosqichning qolgan o‘yinlari 29 va 30 may kunlari o‘tkaziladi. O‘zbekiston kubogi, 1/8 final  28 may, Toshkent, «Paxtakor» stadioni  Paxtakor (Toshkent) - Iftixor (Oltiariq) - 6:0  Gollar: Jasur Hakimov (34, 73), Jasur Yaxshiboyev (48, 50), Doston Ibrohimov (54, 60)